epoche
Store norske leksikon,Religion og filosofi,Filosofiens fagdisipliner,Fenomenologi
Epoche betegner hos de skeptiske filosofer i antikken skeptikerens beslutning om ikke å ta stilling til det man ikke kan ha sikker kunnskap om.
Edmund Husserl bruker epoche som betegnelse for en systematisk beslutning om å rette erkjennelsesbestrebelsene bare mot erkjennelsesobjektets vesen og avholde seg fra antagelser eller dommer om dets eksistens eller realitet. Ved denne metodiske holdning, som også kalles fenomenologisk reduksjon, settes utsagn om tingenes eksistens «i parentes» og betraktes overhodet ikke under synsvinkelen sann eller gal, men bare som rene bevissthetsinnhold som utgangspunkt for den fenomenologiske «vesensskuen». Les mer i Store norske leksikon fenomenologi